Касационният жалбоподател М. Ю., редовно призован, не изпраща представител.

Ответникът  „П. С. – с. Б. П., Община Б., предст. от пълномощника М. П. С. – 
П., редовно призован, не се представлява.

За О. П. – Б., редовно призовани, се явява прокурор М.

ДОКЛАД НА СЪДА:
На 10.01.2013 г. е постъпила по факс писмена защита от А.С. - главен 
юрисконсулт на М. Ю., в която заявява изрично, че следва да бъде даден ход на 
делото, ако не съществуват процесуални пречки за това, както и да се уважи 
касационната жалба.

ПРОКУРОРЪТ: Да се даде ход на делото.

Съдът намира, че не са налице процесуални пречки за даване ход на делото, 
предвид редовното призоваване на страните, поради което 

О П Р Е Д Е Л И:

ДАВА ХОД НА ДЕЛОТО И ГО ДОКЛАДВА

Докладва касационната жалба от А. С. - главен юрисконсулт на М. Ю. 
против Решение № 8012/17.10.2012 г., постановено по НАХД № 1089/2012 г. по 
описа на РС – Б..
В жалбата не се съдържат искания за събиране на нови доказателства по смисъла 
на чл. 219 от АПК.

ПРОКУРОРЪТ: Уважаеми Касационни съдии, нямаме искания за нови доказателства. 
Моля да дадете ход на делото по същество. 

Съдът счете делото за изяснено от фактическа страна, поради което 

О П Р Е Д Е Л И:

ДАВА ХОД НА ДЕЛОТО ПО СЪЩЕСТВО

ПРОКУРОРЪТ: Уважаеми Касационни съдии, моля да уважите жалбата. Считам, че 
същата е основателна. От доказателствата по делото се установява, след анализ 
на същите, че лицето е държало на склад стоки без бандерол. Действително по 
отношение на цигарите този извод не може да бъде направен, но по отношение на 
установения алкохол, който е без бандерол, считам, че доказателствата си 
кореспондират в тази насока, а именно, че жалбоподателят е извършил допуснатото 
нарушение. Поради горните съображения, моля за Вашия акт.

Съдът счете делото за изяснено и обяви, че ще се произнесе със съдебен акт в 
законоустановения срок.

Протоколът се написа в съдебно заседание, което приключи в 10.15 часа.

ПРЕДСЕДАТЕЛ: /п/ Серафимка Мадолева
                                                                                
  СЕКРЕТАР: /п/ Гергана Батева

Вярно с оригинала!
Г.Б.